Sámi Grand Prix 1991

Sámi Grand Prix 1991 lâi Sámi Grand Prix -juoigâm- já lávlumkišto, mon Kuovdâkiäinu sämmilij servi já Kuovdâkiäinu säminuorâi servi uárnejii Plastikhaalist Kuovdâkiäinust Taažâ peln lávurduv njuhčâmáánu 30. peeivi 1991 pessijâšmarkkânij ääigi. Tot lâi tuše nubbe tohe, ko kišto uárnejui. Suulân 800 olmožid pessii Plastikhaalin kuldâliđ juoigâm- já lávlumkišto.

Fáárust lijjii 11 uásálisted, kuttâ jieškote-uv kištouásist. Iŋgor Ántte Áilu Gaup uásálistij kuohtuid oosijd. Kuohtuuh ovdebáá ive vyeitteeh ađai lávlumuási vuáittám muusikjuávkku Sáve já juoigâmuási vuáittám Johan Anders M. Eira láin fáárust taan-uv ive. Nuorâmus uásálistee lijjii 12-ihásâš Siv Tanja Gaup, kii láávlui kištoost pitá Stuora illu. 

Juoigâm- já lávlumuásih
Ovdebáá ive náál kištoost lijjii kyehti uási: juoigâmuási já lávlumuási.

Juoigâmuási 
Juoigâmuásist lijjii 6 uásálistee. Taam uási vuoitij maasilâš Anders Nils J. Eira. Sun juoigâi pitá Anders Nils Eira. Nubben lâi suu viljâ Johan Mikkel J. Eira pittáin Inger Anne Utsi.

Juoigâmuási uásálisteeh
 Staatâ teikkâ eennâm  Uásálistee  Juáigus    Anders Nils J. Eira  Anders Nils Eira   Johan Mikkel J. Eira  Inger Anne Utsi   Iŋgor Ántte Áilu Gaup  Du čábbodaga   Johan Anders M. Eira  Giđđa - čuvges ijat   Mathis S. Hætta  Eallu sin dorvu   Ole Larsen Gaino  Mari Boine Persen

Lávlumuási 
Lávlumuásist-uv lijjii 6 uásálistee. Maasilâš lávloo Marit Elisabeth Hætta Øverli vuoitij taan ive lávlumuási pittáin Jáddá go beaivi?. Nubben lâi kuovdâkiäinulâš Siv Tanja Gaup pittáin Stuora illu.

Lávlumuási uásálisteeh
 Staatâ teikkâ eennâm  Uásálistee(h)  Laavlâ    Siv Tanja Gaup  Stuora illu /  Niko Valkeapää já Marie Kvernmo  Luodda   Marit Elisabeth Hætta Øverli  Jáddá go beaivi?   John Arvid Johnskareng  Ráfi áibbašeapmi   Sáve  Govvagirji   Iŋgor Ántte Áilu Gaup  Luonddu lávlu

 Fáádást eres soojijn 
 Ive 1991 Sámi Grand Prix finaal radiovuolgâttâs NRK:st

 Käldeeh 

*